**Norjan maantiede** tarkoittaa Norjan valtion hallitsemia alueita ja niillä esiintyviä ilmiöitä, jotka ovat maantieteellisen tieteenalan tarkastelun kohteena. Norja on pinta-alaltaan 323 808 neliökilometriä, josta 304 055 neliökilometriä on maata. Maa rajautuu lännessä Norjanmereen, etelässä Skagerrakin salmeen ja pohjoisessa Barentsinmereen. Norjan pääkaupunki on Oslo. Muita suuria kaupunkeja ovat Trondheim, Bergen, Stavanger, Kristiansand ja Tromssa. Norjalla on maarajaa Venäjän, Suomen ja Ruotsin kanssa.

Norjan alue on suurimmaksi osaksi vuoristoa. Laajoja tasaisempia alueita on etupäässä vain maan kaakkoisosassa Oslonvuonon itäpuolella. Pohjoisempana Norjan ja Ruotsin rajalla on Skandien poimuvuoristo eli Kölivuoret. Norjan korkein vuori on Galdhøpiggen, joka sijaitsee Jotunheimenin vuoristossa. Norjan rannikko on mutkittelevaa, ja siinä on suuri joukko pitkiä ja kapeita vuonoja. Rantaviivan pituus vuonot ja saaret mukaan luettuna on 83 000 kilometriä, mistä saarten osuus on noin 58 000 kilometriä. Uudempien mittausten mukaan rantaviivaa on kokonaisuudessaan noin 103 000 km. Norjan pisin ja syvin vuono on Sognevuono. Norjassa on runsaasti järviä ja jokia. Suurin järvi on Mjøsa. Suurimpia jokia ovat Glomma, Gudbrandsdalslågen eli Lågen sekä Teno.

Varsinaisen mannermaan lisäksi Norjan valtiolle kuuluvat Huippuvuoret (norj. *Svalbard*) ja Karhusaari, Jan Mayen ja Bouvet’nsaari. Antarktiksella ja sen läheisyydessä sijaitsevat Kuningatar Maudin maa ja Pietari I:n saari, joiden Norja katsoo kuuluvan itselleen. Kaikki tahot eivät kuitenkaan tunnusta Norjan oikeutta niihin.

Fyysinen maantiede
------------------

*Katso myös: Norjan geologia*
Vanhan vuoriston maastonmuodoissa on myös äärimmäisyyksiä: Trolltindane-vuoriston 1 100-metrinen Trollveggen-vuorenseinämä on yksi maailman korkeimmista. Negatiivisesti kaltevan seinämän yläreuna on lähes 50 metriä juurta ulompana.
### Maastonmuodot

Suurta osaa Norjaa hallitsee vanha Skandien vuoristo. Norjan korkein vuori on Galdhøpiggen, joka sijaitsee Jotunheimenin vuoristossa. Se on 2 469 metriä korkea ja samalla Pohjois-Euroopan korkein vuori. Norjassa on runsaasti yli 2 000 metriä korkeita vuorenhuippuja, vaikkakin ne kaikki sijaitsevat koko maan mittakaavassa melko lähellä toisiaan, Opplandin, Sognin ja Fjordanen ja Hedmarkin lääneissä. Yli 2 000-metrisiä vuoria on Jotunheimenin, Breheimenin, Reinheimenin, Dovrefjellin ja Rondanen vuoristoissa. Näiden huippujen tarkkaa lukumäärää on hankala yksiselitteisesti kertoa, sillä se riippuu lähinnä pienimmästä topografisesta prominenssista, jolla yksittäinen huippu erotetaan muista maastonmuodoista. 2 000-metrisiä huippuja, joiden prominenssi on yli 50 metriä, on Norjassa 186. Eri tutkimuksissa on erotettu 230 huippua 30 metrin prominenssilla tai peräti yli 300 huippua 10 metrin prominenssilla. Korkeita, yli 1 000- ja 1 500-metrisiä vuoria on kuitenkin ympäri Skandien vuoristoa Pohjois-Norjaa myöten, missä korkein Lyngsalpan-vuoristossa sijaitseva huippu, Jiehkkevárri, yltää 1 833 metriin merenpinnan tasosta.

Skandit on ajansaatossa joutunut voimakkaasti eroosion vaikutusten alaiseksi, minkä vuoksi vuorten profiili on keskimäärin melko loiva. Silti jotkin kovaa kivilajia olevat huiput ovat säilyttäneet terävän muotonsa. Jäätiköt ovat kovertaneet jyrkkiä laaksoja ja vuonoja rannikkoalueiden kallioiseen maastoon. Epätasaisessa maastossa on myös runsaasti vuorilta virtaavia puroja ja jokia, jotka ajan saatossa ovat synnyttäneet kulku-urilleen rotkoja ja V-laaksoja.

#### Jäätiköt

Norjan maapinta-alasta noin prosentti eli 2 600 neliökilometriä on jäätiköiden peitossa. Jäätiköt ovat herkkiä ilmaston vaihteluille, minkä vuoksi niiden katsotaan olevan avainasemassa muuttuviin ilmasto-olosuhteisiin liittyvissä tutkimuksissa. Monien Norjassa olevien jäätiköiden systemaattiset pituuden muutoksiin liittyvät mittaukset alkoivat vuoden 1900 tietämillä. Aktiivisuus jäätiköiden tarkkailussa on sittemmin eri aikoina vaihdellut. Kuitenkin 1990-luvulla monet Norjan jäätiköistä alkoivat kasvaa, minkä vuoksi myös niiden seurantaan alettiin kiinnittää yhä enemmän huomiota.

1900-luvun aikana Norjan jäätiköt ovat pääsääntöisesti sulaneet pienemmiksi. Jäätikön reunan vetäytyminen on kuitenkin ollut yksilöllistä eri jäätiköiden välillä. Suurin mitatuista jäätikön vetäytymisistä on ollut 2,5 kilometriä. Kuitenkin vuoden 1900 aikoihin alkaneista jäätikkömittauksista lähtien on koettu useita sellaisiakin aikajaksoja, jolloin jäätiköt ovat osoittaneet kasvua. Joitakin poikkeuksia lukuun ottamatta sisämaan jäätiköt ovat pienentyneet koko mittaushistorian ajan. Sen sijaan monet lähempänä merta sijaitsevat jäätiköt ovat eri aikoina sekä kutistuneet että kasvaneet. Vuodesta 1930 vuoteen 1990 suurin osa Norjan jäätiköistä vetäytyi, mutta 1990-luvulla monet rannikoiden lähellä olevat jäätiköt alkoivat kasvaa. 2000-luvulla tapahtui huomattava muutos, kun suurin osa Norjan tarkkailun alaisista jäätiköistä pieneni nopeasti.

Norjan kymmenen suurinta jäätikköä ovat:

|  |  |
| --- | --- |
| * Jostedalsbreen (487 km²)
* Vestre Svartisen (221 km²)
* Søndre Folgefonna (168 km²)
* Østre Svartisen (148 km²)
* Blåmannsisen (87 km²)
 | * Hardangerjøkulen (73 km²)
* Myklebustbreen (Snønipbreen, 50 km²)
* Okstindbreen (46 km²)
* Øksfjordjøkelen (41 km²)
* Harbardsbreen (36 km²)
 |

#### Vuonot

Unescon maailmanperintökohteeksi valittu Geirangerinvuono on yksi Storfjordenin vuonohaaroista Länsi-Norjassa.
Norjassa vesiputouksia esiintyy yleisimmin maan länsiosan pitkissä vuorijonoissa.
Vuoden keskilämpötilat Norjassa 1961–1990.
Vuonoja esiintyy paikoissa, joissa nykyinen tai entisajan jäätiköityminen on ulottunut nykyisen merenpinnan tason alapuolelle. Vuono syntyy, kun jäätikkö vetäytyy sen kaivertamasta, tyypillisesti U:n muotoisesta laaksosta, minkä jälkeen merivesi täyttää jäljelle jääneen laaksonpohjan. Tällaisten tapahtumien seurauksena on Norjankin rannikoille muodostunut lukuisia kapeita ja jyrkkäreunaisia, mereen yhteydessä olevia poukamia, jotka toisinaan voivat olla jopa yli 1 300 metriä syviä. Vuonon suulla merenpohja on kuitenkin matalammalla kuin peremmällä vuonossa. Tämä johtuu päätemoreeneista, joita muodostuu vuonojen suille jäätikön työntäessä maa-ainesta edellään pitkin laaksonpohjaa.

Norjan pisin vuono on Sognevuono, jonka suulla sijaitsevilta saarilta on noin 200 kilometrin pituinen matka vuonon äkkijyrkkien kallioiden reunustamaan viimeiseen perukkaan. Suuret vuonot eivät ole suoraviivaisia tai rajoitu yhteen lahteen, vaan ne yleensä mutkittelevat suuresti ympäristön ehdoilla sekä haarautuvat oksamaisesti lukuisiin pienempiin vuonoihin. Vuonomaisemat, joita kevään kukkivat hedelmätarhat reunustavat lumihuippuisten vuorten taustoittamina, vetävät runsaasti matkailijoita puoleensa.

Manner-Norjan pisimmät vuonot ovat:

|  |  |
| --- | --- |
| * Sognevuono (204 km), Norjan pisin ja maailman toiseksi pisin vuono.
* Hardangerinvuono (179 km)
* Trondheiminvuono (126 km)
* Porsanginvuono (123 km)
* Storfjorden (110 km)
 | * Nordfjord (106 km)
* Oslonvuono (100 km)
* Boknavuono (96 km)
* Varanginvuono (95 km)
* Romsdalsfjorden (88 km)
 |

Ilmasto
-------

*Pääartikkeli: Norjan ilmasto*
Norjan rannikolla vallitsee lauhkea meri-ilmasto. Atlantilta vyöryvät keskileveysasteiden liikkuvat matalapaineet tuovat sateita ja kovia tuulia. Etelässä sademäärät ovat suurempia kuin pohjoisessa. Sisämaan vuoristossa on arktinen ilmasto, talvella lunta, pakkasta ja kovaa tuulta. Oslon seudulla on maan ainoa alankoalue, ja siellä on talvisin kylmempää, mutta kesäisin lämpimämpää ja kuivempaa kuin rannikolla.

Ilmastotaulukot Oslossa ja Bergenissä:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Oslon ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | −1,8 | −0,9 | 3,5 | 9,1 | 15,8 | 20,4 | 21,5 | 20,1 | 15,1 | 9,3 | 3,2 | −0,5 | **ka.** | **9,6** |
| Vrk:n ka. alin lämpötila (°C) | −6,8 | −6,8 | −3,3 | 0,8 | 6,5 | 10,6 | 12,2 | 11,3 | 7,5 | 3,8 | −1,5 | −5,6 | **ka.** | **2,4** |
| Vrk:n keskilämpötila (°C) | −4,3 | −3,9 | 0,1 | 5,0 | 11,2 | 15,5 | 16,9 | 15,7 | 11,3 | 6,6 | 0,9 | −3,1 | **ka.** | **6** |
|  |
| Sademäärä (mm) | 49 | 36 | 47 | 41 | 53 | 65 | 81 | 89 | 90 | 84 | 73 | 55 | **Σ** | **763** |
|  |
| Auringonpaistetunnit (h/d) | 1 | 2 | 4 | 6 | 7 | 8 | 8 | 7 | 5 | 3 | 2 | 1 | **ka.** | **4,5** |
|  |
| Sadepäivät (d) | 16 | 12 | 13 | 12 | 13 | 14 | 15 | 16 | 16 | 17 | 15 | 15 | **Σ** | **174** |
|  |
| Veden lämpötila (°C) | 5 | 4 | 4 | 6 | 10 | 14 | 17 | 17 | 15 | 12 | 9 | 6 | **ka.** | **9,9** |
|  |
| Ultraviolettisäteily | 0 | 1 | 1 | 3 | 4 | 5 | 5 | 4 | 3 | 1 | 0 | 0 | **ka.** | **2,3** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

−1,8|  |
| --- |
| −6,8 |

 | 

−0,9|  |
| --- |
| −6,8 |

 | 

3,5|  |
| --- |
| −3,3 |

 | 

9,1|  |
| --- |
| 0,8 |

 | 

15,8|  |
| --- |
| 6,5 |

 | 

20,4|  |
| --- |
| 10,6 |

 | 

21,5|  |
| --- |
| 12,2 |

 | 

20,1|  |
| --- |
| 11,3 |

 | 

15,1|  |
| --- |
| 7,5 |

 | 

9,3|  |
| --- |
| 3,8 |

 | 

3,2|  |
| --- |
| −1,5 |

 | 

−0,5|  |
| --- |
| −5,6 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 49  | 36  | 47  | 41  | 53  | 65  | 81  | 89  | 90  | 84  | 73  | 55  |

**Lähde:**  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Bergenin ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 3,6 | 4,0 | 5,9 | 9,1 | 14,0 | 16,8 | 17,6 | 17,4 | 14,2 | 11,2 | 6,9 | 4,7 | **ka.** | **10,5** |
| Vrk:n ka. alin lämpötila (°C) | −0,4 | −0,5 | 0,9 | 3,0 | 7,2 | 10,2 | 11,5 | 11,6 | 9,1 | 6,6 | 2,8 | 0,6 | **ka.** | **5,2** |
| Vrk:n keskilämpötila (°C) | 1,5 | 1,6 | 3,3 | 5,9 | 10,5 | 13,5 | 14,5 | 14,4 | 11,5 | 8,7 | 4,7 | 2,6 | **ka.** | **7,7** |
|  |
| Sademäärä (mm) | 190 | 152 | 170 | 114 | 106 | 132 | 148 | 190 | 283 | 271 | 259 | 235 | **Σ** | **2 250** |
|  |
| Auringonpaistetunnit (h/d) | 1 | 2 | 3 | 5 | 6 | 7 | 6 | 5 | 3 | 2 | 1 | 1 | **ka.** | **3,5** |
|  |
| Sadepäivät (d) | 21 | 17 | 19 | 17 | 17 | 16 | 18 | 19 | 23 | 24 | 22 | 22 | **Σ** | **235** |
|  |
| Veden lämpötila (°C) | 7 | 6 | 6 | 6 | 8 | 11 | 14 | 15 | 13 | 11 | 9 | 8 | **ka.** | **9,5** |
|  |
| Ultraviolettisäteily | 0 | 1 | 1 | 3 | 4 | 5 | 5 | 4 | 3 | 1 | 0 | 0 | **ka.** | **2,3** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

3,6|  |
| --- |
| −0,4 |

 | 

4,0|  |
| --- |
| −0,5 |

 | 

5,9|  |
| --- |
| 0,9 |

 | 

9,1|  |
| --- |
| 3,0 |

 | 

14,0|  |
| --- |
| 7,2 |

 | 

16,8|  |
| --- |
| 10,2 |

 | 

17,6|  |
| --- |
| 11,5 |

 | 

17,4|  |
| --- |
| 11,6 |

 | 

14,2|  |
| --- |
| 9,1 |

 | 

11,2|  |
| --- |
| 6,6 |

 | 

6,9|  |
| --- |
| 2,8 |

 | 

4,7|  |
| --- |
| 0,6 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 190  | 152  | 170  | 114  | 106  | 132  | 148  | 190  | 283  | 271  | 259  | 235  |

**Lähde:**  |

Luonto
------

Rautatie Nordlandin lääniissä.
Norjan mannerosasta 37 prosenttia on metsän peitossa. Yli puolet tästä, 23 prosenttia maa-alasta, on talousmetsää. Sitä käytetään sahatavaraksi ja sellu- ja paperiteollisuuden tarpeisiin. Metsän biomassa kasvaa, joten se toimii hiilinieluna. Pääasiallinen puulaji on metsäkuusi. Rannikoilla kasvaa hieskoivua, mutta sinne on istutettu myös kuusta ja sitkankuusta 1950-luvulta asti.

Norjan uhanalaisten lajien listalla vuodelta 2006 on 31 nisäkästä, 78 lintua, 44 kalaa sekä viisi matelijaa ja sammakkoeläintä. Kaikkiaan uhanalaisia lajeja (kasvit, hyönteiset ja sienet mukaan lukien) on 1 988. Suurimmassa vaarassa ovat susi ja naali. Erilaiset luonnonsuojelualueet kattavat lähes 15 prosenttia Manner-Norjasta ja vielä suuremman osan Huippuvuorista.

Manner-Norjassa on 34 kansallispuistoa, Huippuvuorilla seitsemän. Lähes 85 prosenttia kansallispuistoista on vuoristossa. Niissä on merkittyjä vaellusreittejä ja eritasoisia yöpymismahdollisuuksia, joiden sijoittelulla pyritään ohjaamaan kävijät pois kaikkein haavoittuvimmilta alueilta.

Kulttuurimaantiede
------------------

Norja rajoittuu lännessä Norjanmereen, etelässä Skagerrakin salmeen ja pohjoisessa Barentsinmereen. Norjan pääkaupunki on Oslo. Muita suuria kaupunkeja ovat Trondheim, Bergen, Stavanger, Kristiansand ja Tromssa. Norjan asutus on keskittynyt rannikon kaupunkeihin, koska monet tulonlähteet ovat keskittyneet merelle tai rannalle (kalastus, öljy, laivanrakennus, merenkulku). Sisämaa on ollut aina harvaan asuttua, sillä sen ilmasto on ankara ja maasto vaikeakulkuista.

Suurin osa Norjan maapinta-alasta sijaitsee Pohjois-Eurooppaan kuuluvan Skandinavian niemimaan Atlantin ja Jäämeren puoleisella rannikkoalueella, kun taas niemimaan itäpuolta hallitsee lähinnä Ruotsi. Norjan kanssa maarajaa jakavat Ruotsi, Suomi ja Venäjä. Pisin on Ruotsin vastainen raja, joka pääasiassa myötäilee Kölivuoristoa. Norjan ja Suomen välisestä rajasta vajaa puolet myötäilee jokia. Norjan manneralue sijaitsee suurin piirtein 57. ja 81. pohjoisen leveyspiirin sekä 4. ja 32. itäisen pituuspiirin välisellä alueella.

### Maantieteelliset alueet

Norjan maantieteelliset pääalueet.
Norjan maantieteellisiä alueita ovat:

* Østlandet, Etelä-Norjan itäisin osa maan pääkaupungin Oslon ympärillä.
* Vestlandet, Etelä-Norjan läntisin osa Atlantin rannikolla
* Sørlandet, Etelä-Norjan eteläisin osa
* Trøndelag eli Keski-Norja Trondheimin kaupungin ympärillä
* Pohjois-Norja, Norjan pohjoisin osa
* Huippuvuoret, saaristo Jäämerellä

### Läänit

Norjan läänit
*Pääartikkeli: Norjan läänit*
Läänien numerot viittaavat oikealla olevaan karttaan.

1. Østfoldin lääni
2. Akershusin lääni
3. Oslon lääni
4. Hedmarkin lääni
5. Opplandin lääni
6. Buskerudin lääni
7. Vestfoldin lääni
8. Telemarkin lääni
9. Itä-Agderin lääni (*Aust-Agder*)
10. Länsi-Agderin lääni (*Vest-Agder*)
11. Rogalandin lääni
12. Hordalandin lääni
13. –
14. Sognin ja Fjordanen lääni (*Sogn og Fjordane*)
15. Møren ja Romsdalin lääni (*Møre og Romsdal*)
16. Etelä-Trøndelagin lääni (*Sør-Trøndelag*)
17. Pohjois-Trøndelagin lääni (*Nord-Trøndelag*)
18. Nordlandin lääni
19. Tromssan lääni (Troms)
20. Finnmarkin lääni

### Kunnat ja kaupungit

*Pääartikkeli: Luettelo Norjan kunnista, Luettelo Norjan kaupungeista, Norjan väestö*
Seuraavassa taulukossa on lueteltu Norjan 10 suurinta kuntaa.

| # | Kunnan nimi | Väkiluku(2.2.2014) | Lääni |
| --- | --- | --- | --- |
| 1 | Oslo | &&&&&&&&&0640313.&&&&00640 313 | Oslo |
| 2 | Bergen | &&&&&&&&&0271949.&&&&00271 949 | Hordalandin lääni |
| 3 | Trondheim | &&&&&&&&&0179692.&&&&00179 692 | Etelä-Trøndelagin lääni |
| 4 | Stavanger | &&&&&&&&&0129191.&&&&00129 191 | Rogalandin lääni |
| 5 | Bærum | &&&&&&&&&0116677.&&&&00116 677 | Akershusin lääni |
| 6 | Kristiansand | &&&&&&&&&&084476.&&&&0084 476 | Länsi-Agderin lääni |
| 7 | Fredrikstad | &&&&&&&&&&076807.&&&&0076 807 | Østfoldin lääni |
| 8 | Tromssa | &&&&&&&&&&070358.&&&&0070 358 | Tromssan lääni |
| 9 | Sandnes | &&&&&&&&&&070046.&&&&0070 046 | Rogalandin lääni |
| 10 | Drammen | &&&&&&&&&&065473.&&&&0065 473 | Buskerudin lääni |
|

Katso myös
* Norjan piirit

Lähteet
-------

* Country Guide Norway BBC Weather (englanniksi)
* *The World Factbook*. Washingon, DC: Central Intelligence Agency, 2013. Norway (viitattu 3.6.2013). (englanniksi) (Arkistoitu – Internet Archive)

### Viitteet

1. 1 2 3 4  Areal av land og ferskvatn Statistisk sentralbyrå. Viitattu 5.3.2021. (norjaksi)
2. ↑   (Arkistoitu – Internet Archive)
3. 1 2  *The World Factbook*.
4. ↑
5. ↑
6. ↑  Brief Guide to Koeppen Climate Classification System FAO.  Arkistoitu 6.3.2008. Viitattu 19.6.2010.
7. ↑  FLUXNET Sites and Climate (Koppen-Geiger Classification) Fluxnet / NASA. Viitattu 19.5.2012.
8. 1 2  Norway: largest cities and towns and statistics of their population[vanhentunut linkki] World Gazetteer
9. ↑   (Arkistoitu – Internet Archive)(englanniksi)
10. ↑  Norge er lengre enn du tror - Norskekysten er 18.000 kilometer lengre enn hva man tidligere har antatt, viser nye målinger fra Statens kartverk; VG Nett 24.11.2011
11. 1 2  Sognefjord (Maailman toiseksi pisin vuono) *The Sognefjord*. visitnorway.com, Innovation Norway. Viitattu 1.1.2009. (englanniksi)
12. ↑  Norway documents continental shelf off Bouvet Island and Dronning Maud Land Ministry of Foreign Affairs, Norway (englanniksi)
13. ↑  Lov om Bouvet-øya, Peter I's øy og Dronning Maud Land m.m. (bilandsloven) (norjaksi)
14. ↑  Morten Helgesen & Julia Helgesen: *Norges Fjelltopper over 2000 meter*, s. 12. Glittertind Forlag AS, 2013. ISBN 978-82-997013-7-2. (norjaksi)
15. 1 2  Norway Encyclopedia Britannica. Viitattu 2.6.2013.
16. ↑  I. B. Ramberg: *The Making of a Land: The Geology of Norway*, s. 549. Geological Society, 2008. ISBN 9788292394427. Google books (viitattu 2.6.2013).
17. 1 2  Liss M. Andreassen, Hallgeir Elvehøy & Bjarne Kjøllmoen: Major changes in Norway’s glaciers *Major changes in Norway’s glaciers*. Cicero. Viitattu 27.12.2012. (englanniksi)
18. ↑  Norjan suurimmat jäätiköt (Arkistoitu – Internet Archive) Norges vassdrags- og energidirektorat (norjaksi)
19. ↑  Atle Nesje: Vuonot ja niiden synty *What is a Fjord, and how is it formed...*. Fjords.com. Viitattu 05.03.2011. (englanniksi)
20. ↑  Dr. Robert R. Coenraads, John I. Koivula, Dr. Armstrong Osborne, Diane Robinson, Phil Rodwell, Barry Stone, Robyn Stutchbury: *Geologica*, s. 325. Norjan kuuluisat vuonot. Ullmann, 2009. ISBN 978-3-8331-4381-6.
21. ↑  Hardangerfjorden Norwegian Fjords.  Arkistoitu 6.10.2008. Viitattu 8.7.2013. (englanniksi)
22. ↑  Sognefjord (Maailman toiseksi pisin vuono) *The Sognefjord*. visitnorway.com, Innovation Norway. Viitattu 1.1.2009. (englanniksi)
23. ↑  Country Guide Norway (Arkistoitu – Internet Archive) BBC Weather
24. ↑  Weather Information for Oslo *World Weather Information Service*. World Meteorological Organization. Viitattu 6.7.2009.
25. 1 2  Bergen, Norway World Climate Guide. Viitattu 21.06.2011. (englanniksi)
26. ↑  World Weather Information Service: Bergen. Selite= Normaalijakson 1961-1990 tiedot, Viitattu 2013-06-01, Julkaisija: Maailman ilmatieteellinen järjestö, wmo.int. (englanniksi)
27. ↑  Information for Bergen, Norway (Normaalijakson 1961-1990 tiedot) Hong Kong Observatory, weather.gov.hk.  Arkistoitu 17.2.2015. Viitattu 10.8.2013.  (englanniksi)
28. ↑  Norway: Forests and forestry (Arkistoitu – Internet Archive) Boreal Forest
29. ↑  Norway *About Forestry in Northern European countries* Metla
30. ↑  Threatened Species Environment.no
31. ↑  Arctic fox, Norway (Arkistoitu – Internet Archive) Environment.no
32. ↑  Protected areas Environment.no
33. ↑  National parks in Norway Visit Norway. Viitattu 27.5.2013.
34. ↑  Folkemengde og kvartalsvise befolkningsendringar. Fylke og kommunar Statistisk sentralbyrå. Viitattu 11.5.2014. (norjaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Norjan maantiede**.
* Norjan jäätiköiden menneisyys, nykytilanne ja tulevaisuus
* Liss M. Andreassen & Solveig H. Winsvold: *Inventory of Norwegian Glaciers*